laion/Wikipedia-Exotic huggingface dataset:
তৃতীয় মুরাদ

তৃতীয় মুরাদ (উসমানীয় তুর্কি ভাষায়: مراد ثالث) (৪ই জুলাই ১৫৪৬ – ১৫ই/১৬ই জানুয়ারি ১৫৯৫) ছিলেন উসমানীয় সাম্রাজ্যের সুলতান, যিনি ১৫৭৪ সাল থেকে ১৫৯৫ সালে মৃত্যুর আগ পর্যন্ত উসমানীয় সাম্রাজ্য শাসন করেন। জানা যায় যে, ইংল্যান্ডের রাণী প্রথম এলিজাবেথের সঙ্গে সুলতান তৃতীয় মুরাদ মিত্রতা বজায় রেখেছিলেন। ১৫৪৬ সালের জুলাইয়ে মানিসায় জন্মগ্রহণ করেন, শাহজাদা মুরাদ ছিলেন, শক্তিশালী হাসেকি নুরবানু সুলতান ও দ্বিতীয় সেলিম জ্যেষ্ঠ পুত্র। ১৫৫৭ সালে তাঁর আনুষ্ঠানিক সুন্নতের পরে, মুরাদের দাদা সুলতান প্রথম সুলাইমান তাঁকে ১৫৫৮ সালে আকাহিরের গভর্নর (সানাজাকবেই) হিসাব নিয়োগ করেছিলেন। ১৮ বছর বয়সে তিনি সরকাহেবিউফ সারুহান নিযুক্ত হন। সুলাইমান মারা যান (১৫৬৬) মুরাদ যখন ২০ বছর বয়সে ছিলেন, এবং তার বাবা হয়েছিলেন সুলতান দ্বিতীয় সেলিম। দ্বিতীয় সেলিম তাঁর একমাত্র প্রবীণ পুত্রকে প্রদেশ পরিচালনা করতে প্রদেশের বাইরে পাঠিয়ে ঐতিহ্য ভেঙেছিলেন, মুরাদকে মানিসার দায়িত্ব দিয়েছিলেন। ধারণা করা হয় স্বাভাবিক কারণেই তোপকাপি প্রাসাদে মুরাদের মৃত্যু হয় এবং তাকে হাজিয়া সোফিয়ার পাশের সমাধিতে সমাধিস্থ করা হয়। সমাধিতে সুলতানের ৫৫ টি সরোকফ্যাগস, তাঁর স্ত্রী ও শিশুদেরও সেখানে সমাধিস্থ করা হয়। সুলতানদের মায়েদের দাফনের রীতিনীতি পরিবর্তনের জন্যও তিনি দায়বদ্ধ। মুরাদ তার মা নূরবানুকে তার স্বামী দ্বিতীয় সেলিমের পাশে সমাধিস্থ করেছিলেন এবং সুলতানের সমাধিতে প্রথম স্ত্রী হওয়ার ভাগ্য করেছিলেন। "Murad III"। Encyclopedia Britannica। সংগ্রহের তারিখ ১০ জুলাই ২০১৮।  Felek, Özgen. (2010). Re-creating image and identity: Dreams and visions as a means of Murad III's self-fashioning. Ph.D. Thesis. University of Michigan. Ann Arbor: ProQuest/UMI. (Publication No. 3441203).
তোপকাপি প্রাসাদ

তোপকাপি প্রাসাদ (তুর্কি ভাষায়: Topkapı Sarayı অর্থঃ কামানগোলা প্রাসাদ, উসমানীয় তুর্কি ভাষায়: طوپقپو سرايى) তুরস্কের ইস্তানবুল শহরে অবস্থিত একটি রাজকীয় প্রাসাদ। দ্বিতীয় মুহাম্মদ পঞ্চদশ শতাব্দীর মাঝামাঝি সময়ে এই প্রাসাদের নির্মাণকাজ শুরু করান। এই প্রাসাদ প্রায় ৪০০ বছর (১৪৬৫ - ১৮৫৬) ধরে উসমানীয় সুলতানদের বাসস্থান হিসেবে বিদ্যমান থাকে। এই প্রসাদটি রাষ্ট্রীয় অনুষ্ঠান এবং রাজকীয় বিনোদনস্থল হিসেবে প্রতিষ্ঠা করা হয়েছিল তবে বর্তমানে একটি গুরুত্বপূর্ণ পর্যটন কেন্দ্র হিসেবে পরিণত হয়েছে। এখানে রয়েছে মুসলমানদের জন্য পবিত্র স্মরণচিহ্ন যেমন হযরত মোহাম্মদ এর আলখাল্লা এবং তরবারি। তোপকাপি প্রাসাদ "ইস্তানবুলের ঐতিহাসিক এলাকা" এর অন্তর্ভুক্ত যা ১৯৮৫ এ ইউনেস্কো কর্তৃক বিশ্ব ঐতিহ্যবাহী স্থান হিসেবে ঘোষিত হয়েছে, এবং শ্রেণী iv এ "উসমানীয় সময়ের প্রাসাদ্গুলোর সবচেয়ে ভাল সামগ্রিক উদাহরণ" হিসেবে বর্ণিত হয়েছে। বাইজেন্টাইন কনস্টান্টিনোপল জয়ী সুলতান দ্বিতীয় মুহাম্মদের নির্দেশে স্থাপনাটির নির্মাণকাজ শুরু হয় ১৪৫৯ খ্রিস্টাব্দে। চারটি মূল চত্বর এবং অনেক ছোট ছোট ভবন নিয়ে এই জটিল প্রাসাদটি গড়ে তোলা হয়েছে। রাজকীয় বাসস্থান হিসেবে এর গুরুত্ব উচুতে হলেও প্রাসাদে প্রায় ৪,০০০ লোকের বাসস্থান ছিল, যা পূর্বে একটি বিশাল তীরবর্তী এলাকাজুড়ে বিস্তৃত ছিল। পরবর্তী কয়েক শতাব্দীতে ১৫০৯ সালের ভূমিকম্প এবং ১৬৬৫ সালের অগ্নিকান্ডের পরে বিভিন্ন সংস্কারের মাধ্যমে প্রসাদ চত্বরটির সম্প্রসারণ করা হয়। প্রাসাদে মসজিদ, একটি হাসপাতাল, কয়েকটি বেকারি বা রুটিঘর এবং একটি টাঁকশাল রয়েছে। প্রাসাদের নাম অনুবাদে হয় "কামান ফটক প্রাসাদ", নামটি এসেছে নিকটবর্তি একটি ফটক থেকে, যা ইতোমধ্যে ধ্বংস হয়ে গেছে। ১৭ শতকের সুলতানগণ বসফরাস এ অবস্থিত নতুন প্রাসাদে সময় ব্যয় করতে পছন্দ করতেন, ফলে তোপকাপি প্রাসাদ ক্রমে ক্রমে এর গুরুত্ব হারাতে থাকে। ১৮৫৬ খ্রিস্টাব্দে রাজসভা নতুন তৈরি ডোলমাবাঞ্চ প্রাসাদে স্থানান্তর করার সিন্ধান্ত নেন সুলতান প্রথম আবদুল মজিদ। ডোলমাবাঞ্চ প্রাসাদ ছিল ইউরোপীয় শৈলীতে তৈরি শহরের প্রথম প্রাসাদ। যদিও কিছু রাজকর্ম যেমন রাজকীয় কোষাঘার, গ্রন্থাগার, মসজিদ এবং টাঁকশাল তোপকাপি প্রাসাদে থেকে যায়। ১৯২১ সালে উসমানীয় সাম্রাজ্যের পতনের পর , তোপকাপি প্রাসাদ সরকারি রায়ে ১৯২৪ এর এপ্রিল ৩ তারিখে সাম্রাজ্যিক সময়ের জাদুঘরে পরিণত হয়। তোপকাপি প্রাসাদ জাদুঘরটির বর্তমানে সংস্কৃতি ও পর্যটন মন্ত্রণালয়ের তত্ত্বাবধানে পরিচালিত হয়। প্রাসাদ চত্বরে কয়েকশ ঘর এবং প্রকোষ্ঠ রয়েছে, তবে জনসাধারণের দর্শনের জন্য এখন শুধুমাত্র গুরুত্বপূর্ণ ঘরগুলোতেই প্রবেশাধিকার রয়েছে। চত্বরটিতে মন্ত্রণালয়ের কর্মচারী ছাড়াও তুর্কি সেনাবাহিনীর সশস্ত্র কর্মীদের পাহারায় মোতায়েন রয়েছে। প্রাসাদে উসমানীয় স্থাপত্যকলার বহু উদাহরণসহ বিপুল সংখ্যক চীনা মাটির বাসন, পোশাক, অস্ত্র, ঢাল, বর্ম-আবরণ, উসমানীয় বিভিন্ন ক্ষুদ্র নকল, ইসলামিক ক্যালিগ্রাফিক হস্তলিপির সংগ্রহ রয়েছে সেই সাথে উসমানীয় বিভিন্ন মূল্যবান ধন ও রত্ন প্রদর্শনী ব্যবস্থা করা হয়েছে। Necipoğlu, Gülru (১৯৯১)। Architecture, ceremonial, and power : the Topkapi Palace in the fifteenth and sixteenth centuries। Internet Archive। New York, N.Y. : Architectural History Foundation ; Cambridge, Mass. : MIT Press। আইএসবিএন 978-0-262-14050-8।  Simons, Marlise (১৯৯৩-০৮-২২)। "Center of Ottoman Power"। New York Times। সংগ্রহের তারিখ ২০০৯-০৬-০৪।  ICOMOS (২০০৬)। "2006 Periodic Reporting" (PDF)। State of Conservation of World Heritage Properties in Europe SECTION II। UNESCO। সংগ্রহের তারিখ ২০০৮-০৯-১৭।
উবুন্টু সফটওয়্যার সেন্টার

উবুন্টু সফটওয়্যর সেন্টার ইংরেজি: Ubuntu Software Center(কোড নাম AppCenter) হল একটিকম্পিউটার প্রোগ্রাম যা উবুন্টু অপারেটিং সিস্টেমে কোন সফটওয়্যার ব্রাউজ, ইনস্টল এবং মুছে ফেলার কাজে ব্যবহার করা হয়। gnome-app-install নামের একটি জিনোম অ্যাপলিকেশন উপর ভিত্তি করে এটি তৈরী করা হয়েছে এবং এটির বৈশিষ্ট এবং বাহ্যিক ইন্টারফেসও একই ধরনের। GTK+ এর একটি গ্রাফিকাল ইউজার ইন্টারফেস ব্যবহার করা হয়েছে এবং এটি অ্যাডভান্সড প্যাকেজিং টুল ও ডেবিয়ান প্যাকেজ ম্যানেজমেন্ট সিস্টেমের একটি ফ্রন্টএন্ড হিসাবে ব্যবহার করা হয়। এছাড়া রিপোজিটরী যুক্ত করার কাজেও এটি ব্যবহার করা হয়। পাইথন প্রোগ্রামিং ভাষায় এটি তৈরী করা হয়েছে। এই অ্যাপলিকেশনটি ডেভলপের প্রথমিক অবস্থায় এটির নাম দেয়া হয়েছিল উবুন্টু সফটওয়্যার স্টোর। প্রথম সংস্করণ (০.১) প্রকাশিত হয় ২১ আগস্ট ২০০৯ তারিখে। উবুন্টু কমিউনিটির সদস্যদের আলোচনার মাধ্যমে ২৫ সেপ্টেম্বর ২০০৯ তারিখে প্রকাশিত ০.৪.০ সংস্করণ থেকে এটির নাম পরিবর্তন করে উবুন্টু সফটওয়্যার সেন্টার নির্ধারন করা হয়। বর্তমানে মার্কিন যুক্তরাষ্ট্রের বাইরে অধিকাংশ দেশে এটি উবুন্টু সফটওয়্যার সেন্টার নামে পরিচিত। Larabel, Michael (২০০৯)। "Canonical Unveils The Ubuntu Software Store"। সংগ্রহের তারিখ ২০০৯-০৮-১৫।  অজানা প্যারামিটার |month= উপেক্ষা করা হয়েছে (সাহায্য) "UserInterface Freeze Exception - Change name of software-store to software center"। launchpad.net। ২০০৯-০৯-২৫। সংগ্রহের তারিখ ২০০৯-০৯-২৭।  Ubuntu Software Center Changelog উইকিমিডিয়া কমন্সে উবুন্টু সফটওয়্যার সেন্টার সংক্রান্ত মিডিয়া রয়েছে। দাপ্তরিক ওয়েবসাইট Ubuntu Software Center versions history
আইসিসি পুরুষ খেলোয়াড় র‍্যাঙ্কিং

আইসিসি পুরুষ প্লেয়ার র‌্যাঙ্কিং (ইংরেজি: ICC Player Men's Rankings) হচ্ছে আন্তর্জাতিক ক্রিকেট খেলার সাথে সংশ্লিষ্ট খেলোয়াড়দেরকে তাদের সাম্প্রতিক ক্রীড়ানৈপুণ্যের উপর ভিত্তি করে বিশ্বব্যাপী অনুসৃত পদ্ধতি। এ র‌্যাঙ্কিংয়ের বর্তমান ব্যবসায়িক অংশীদার হিসেবে আইসিসি'র সাথে এম আর এফ টাইয়ার্স কোম্পানী ২০২০ সাল পর্যন্ত চুক্তিতে আবদ্ধ হয়েছে। ১৯৮৭ সালে টেড ডেক্সটার র‌্যাঙ্কিং পদ্ধতির ধারণা তুলে ধরেন ও এর প্রভূত উন্নতি ঘটান। র‌্যাঙ্কিং পদ্ধতির ফলে একটি অধিকতর ভালো নির্দেশক ও সূচক ব্যবস্থা তৈরী হয়েছে যা কোন খেলায় খেলোয়াড়দের বর্তমান অবস্থা ও তাদের গড় সম্বন্ধে একটি ধারণা লাভ করা যায়। খেলোয়াড়ী জীবনে গড়ের ভিত্তি হচ্ছে - একজন খেলোয়াড়ের পূর্ণাঙ্গ খেলোয়াড়ী জীবন। খেলার গতিপ্রকৃতি কিংবা বিপক্ষ দলের শক্তিমত্তা এর উপর নির্ভরশীল নয়। মূলতঃ টেস্ট ক্রিকেটকে ঘিরে র‌্যাঙ্কিং প্রথার উদ্ভব ঘটেছে। কিন্তু পৃথকভাবে একদিনের আন্তর্জাতিক ক্রিকেটেও র‌্যাঙ্কিংয়ের অনুপ্রবেশ ঘটেছে ১৯৯৮ সালে। এছাড়া, টুয়েন্টি২০ ক্রিকেটেও র‌্যাঙ্কিং প্রথা রয়েছে। ২০০৩ সাল থেকে অদ্যাবধি ডেভিড কেনডিক্স হিসাব-নিকাশ ও র‌্যাঙ্কিং রক্ষণাবেক্ষনের সাথে জড়িত রয়েছেন। এম আর এফ টায়ার্স আইসিসি প্লেয়ার র‌্যাঙ্কিং কর্তৃপক্ষ ব্যাটসম্যান, বোলার ও অল-রাউন্ডারের যোগ্যতাকে নিরূপণ করে নিম্নরূপ শীর্ষ ১০ ব্যাটসম্যান, বোলার ও অল-রাউন্ডারের তালিকা তৈরী করেছে। অল-রাউন্ডার বোলার অল-রাউন্ডার আইসিসি র‌্যাঙ্কিংয়ে রিলায়েন্স মোবাইল কোম্পানী স্পন্সর হিসেবে রয়েছে "ICC Best-Ever Test Championship Rating - Batting"। ICC। সংগ্রহের তারিখ ২৩ আগস্ট ২০১৮।  "ICC Best-Ever Test Championship Rating - Bowling"। ICC। সংগ্রহের তারিখ ২৩ আগস্ট ২০১৮।  ক্রিকেট রেটিংস.কম "ICC Best-Ever ODI Championship Rating - Batting"। সংগ্রহের তারিখ ২০ মে ২০১৬।  "ICC Best-Ever ODI Championship Rating - Bowling"। সংগ্রহের তারিখ ২০ মে ২০১৬।  "ICC Best-Ever T20I Championship Rating - Batting"। সংগ্রহের তারিখ ১৮ ফেব্রুয়ারি ২০১৯।  "ICC Best-Ever T20I Championship Rating - Bowling"। সংগ্রহের তারিখ ১৮ ফেব্রুয়ারি ২০১৯।  ক্রিকেট রেটিংস.কম ক্রিকেট রেটিংস.কম ক্রিকেট টেস্ট ক্রিকেট আন্তর্জাতিক ক্রিকেট কাউন্সিল একদিনের আন্তর্জাতিক ক্রিকেট হাশিম আমলা বাংলাদেশ জাতীয় ক্রিকেট দল ভারত জাতীয় ক্রিকেট দল দক্ষিণ আফ্রিকা জাতীয় ক্রিকেট দল টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা ক্রিকেট প্রবেশদ্বার ক্রিকেটরেটিংস ডট কম
আবির্ভাব (১৯৬৮-এর চলচ্চিত্র)

আবির্ভাব ১৯৬৮ সালে মুক্তিপ্রাপ্ত বাংলাদেশের স্বাধীনতাপূর্ব একটি পূর্ববংগীয় বাংলা ভাষার চলচ্চিত্র। জহুরুল হক ও প্রশান্ত নিয়োগির লেখা কাহিনী নিয়ে ছবিটি পরিচালনা করেছেন সুভাষ দত্ত এবং তিনি এই ছবিতে একটি চরিত্রে অভিনয়ও করেছেন। ছবির প্রধান প্রধান চরিত্রগুলোতে অভিনয় করেছেন রাজ্জাক, কবরী সারোয়ার, আজীম, শর্মিলী আহমেদ, আনোয়ার হোসেন, সুভাষ দত্ত ও নারায়ন চক্রবর্তী। এছাড়াও বিভিন্ন চরিত্রে অভিনয় করেছেন মাষ্টার ছোটু, মাসুম, অরুন কুমার, আফজাল, মেহেদী, আহাদ আলী, ফরিদ আহমেদ, তারু, মজিদ সহ আরও অনেকে। রাজ্জাক - কবরী সারোয়ার - আজীম - শর্মিলী আহমেদ - লুনা আনোয়ার হোসেন - সুভাষ দত্ত - নারায়ন চক্রবর্তী - মাষ্টার ছোটু - মাসুম - অরুন কুমার - আফজাল - মেহেদী - আহাদ আলীস - ফরিদ আহমেদ - তারু - মজিদ - অত্তিমন্নু - নির্মল - রোকেয়া - রিমি - নিলুফার - রানী - আসমা - আবির্ভাব ছবির সঙ্গীত পরিচালনা করেন বাংলাদেশের বিখ্যাত সঙ্গীত পরিচালক সত্য সাহা। পাকিস্তানি বাংলা ভাষার চলচ্চিত্র 'আবির্ভাব' (১৯৬৮) তথ্যসুত্রঃ IMDb, তথ্য সংগ্রহ, ২৭শে জানুয়ারি ২০১১ ইন্টারনেট মুভি ডেটাবেজে আবির্ভাব (ইংরেজি) - এ চলচ্চিত্র প্রবেশদ্বার
নয়নমনি

নয়নমনি ১৯৭৬ সালে মুক্তিপ্রাপ্ত একটি বাংলাদেশী চলচ্চিত্র। আমজাদ হোসেন রচিত নিরক্ষর স্বর্গে উপন্যাস অবলম্বনে ছবিটি পরিচালনা করেছেন তিনি নিজেই। এ কে এম জাহাঙ্গীর খান নিবেদিত এই ছবিটি আলমগীর পিকচার্স লিঃ এর ব্যানারে নির্মিত হয়। ছবিটির প্রধান প্রধান চরিত্রে অভিনয় করেছেন ফারুক ও ববিতা। এছাড়া অন্যান্য চরিত্রে অভিনয় করেছেন আনোয়ার হোসেন, সুলতানা জামান, রওশন জামিল, সৈয়দ হাসান ইমাম, আনোয়ারা, এটিএম শামসুজ্জামান, ও টেলি সামাদ। চলচ্চিত্রটি ২য় জাতীয় চলচ্চিত্র পুরস্কারে তিনটি বিভাগে এবং ৪র্থ বাচসাস পুরস্কার তিনটি বিভাগে পুরস্কার অর্জন করে। নইমুদ্দির ঘরে ছেলে সন্তান জন্মানোর পর তার ঘরে আগুন লাগে। এতে করে গ্রামের মানুষ বলাবলি শুরু করে সেই সন্তান অলক্ষুণে। নইমুদ্দি তাই এমন সন্তানের মুখ দর্শন করতে চায় না ও আতুর ঘরে আগুন জ্বালিয়ে সব পুরিয়ে দিতে চায়। অবশেষে সে শান্ত হয়। ছেলের নাম রাখা হয় "নয়ন"। কিছু দিন পর তাকে পুলিশ ধরে নিয়ে যায়। মোড়লের হস্তক্ষেপে সে জেল থেকে বের হয়ে সন্তানসহ বউকে তালাক দেয়। বৃষ্টি ভেজা সন্ধ্যায় সে আশ্রয় নেয় গ্রামের এক গায়েনের বাড়িতে। সেই গায়েনের বাড়িতে বড় হতে থাকে নয়ন। শুরু হয় তার দুরন্তপনা। একদিন তার খেলার সাথী মনিকে গুলতি মারার অপরাধে তাকে গ্রাম ছেড়ে যেতে হয়। বেশ কিছু বছর পর গ্রামে ফিরে এসে দেখে গ্রামে মোড়লের অত্যাচারে সবাই অতিষ্ঠ। তাছাড়া মোড়ল জোর করে মনিকে বিয়ে করতে চায়। কিন্তু নয়নের জন্য মোড়ল তা পারে না। সে গোলাপ আলীসহ গ্রামের যুবকদের নিয়ে দল গঠন করে মোড়লকে উচিত শিক্ষা দেওয়ার জন্য। ফারুক - নয়ন ববিতা - মনি আনোয়ার হোসেন - নইমুদ্দী সুলতানা জামান - কুলসুম, নয়নের মা আনোয়ারা - পদ্ম কাকী এটিএম শামসুজ্জামান - মোড়ল সৈয়দ হাসান ইমাম - বাউল টেলি সামাদ - গোলাপ আলী রওশন জামিল - নানী আখতার হোসেন - নয়নের বড় চাচা রীনা আকরাম - নয়নের বড় চাচী নয়নমনি ছায়াছবির সংগীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ফেরদৌসী রহমান, ইন্দ্রমোহন রাজবংশী, ও চিত্রা সুলতানা। ২য় জাতীয় চলচ্চিত্র পুরস্কার বিজয়ী: শ্রেষ্ঠ অভিনেত্রী - ববিতা বিজয়ী: শ্রেষ্ঠ পার্শ্ব অভিনেত্রী - রওশন জামিল বিজয়ী: শ্রেষ্ঠ চিত্রনাট্যকার - আমজাদ হোসেন ৪র্থ বাচসাস পুরস্কার বিজয়ী: শ্রেষ্ঠ পুরুষ কণ্ঠশিল্পী - ইন্দ্রমোহন রাজবংশী ও সৈয়দ আব্দুল হাদী (গান - "কান্দিস কেনে মন") বিজয়ী: শ্রেষ্ঠ নারী কণ্ঠশিল্পী - ফেরদৌসী রহমান (গান - "এতো সুন্দর হেরেম বাদশা") বিজয়ী: শ্রেষ্ঠ সংলাপ - আমজাদ হোসেন চিন্ময় মুৎসুদ্দী (১৫ ফেব্রুয়ারি ২০১৫)। "বাংলা চলচ্চিত্রে প্রেম"। রাইজিংবিডি। সংগ্রহের তারিখ ২৭ জানুয়ারি ২০১১। [স্থায়ীভাবে অকার্যকর সংযোগ] লিয়াকত হোসেন খোকন (১৫ জানুয়ারি ২০১১)। "গ্রামীণ ছবির প্রবাদপুরুষ ফারুক"। দৈনিক আমার দেশ। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১১।  "মুকুটহীন নবাবের বিদায়!"। দৈনিক সংবাদ। ১৪ সেপ্টেম্বর ২০১৩। সংগ্রহের তারিখ ২৭ জানুয়ারি ২০১১। [স্থায়ীভাবে অকার্যকর সংযোগ] রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৬।  জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৪৭৪। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) চলচ্চিত্র প্রবেশদ্বার ইন্টারনেট মুভি ডেটাবেজে নয়নমনি (ইংরেজি)
জামের মিনার

জামের মিনার পূর্ব আফগানিস্তানে অবস্থিত ইউনেস্কো কর্তৃক ঘোষিত একটি বিশ্ব ঐতিহ্যবাহী স্থান। এটি হারি নদীর তীরে ঘোর রাজ্যের সাহরাক জেলায় অবস্থিত। ২৪০০ মিটার পর্যন্ত উচু পাহাড় বেস্টিত ৬৫ মিটার উচু এই মিনার, সম্পূর্ণ পোড়া মাটির ইট দিয়ে ১১৯০ সালে নির্মিত হয়েছে। মিনারটি তার জটিল ইট, আস্তর এবং পালিশ করা টালি সজ্জার জন্য প্রসিদ্ধা, যার মধ্যে বিভিন্ন ক্যালিগ্রাফি যেমন কুফিক, নাস্খ, বিভিন্ন জ্যামিতিক আকার এবং কুরআনের (যিশুর মাতা মরিয়মের সম্পর্কিত) আয়াত খোদাই করা রয়েছে। জামের মিনার, বাহ্যিক অলঙ্কারিক জামের মিনার, বিস্তারিত জামের মিনার, বাহ্যিক অলঙ্কারিকের অংশ বিশেষ জামের মিনারের বাহ্যিক অলঙ্কারিক, আগস্ট ২০০৫ জামের মিনার, অভ্যন্তরে হারি রুদ নদীর তীরে জামের মিনার জামে মিনারের সামনে পোড়া ইটের প্রাঙ্গণ, আগস্ট ২০০৫ জামের মিনার এবং কাসর জারাফশান, আগস্ট ২০০৫ মিনারে যাওয়ার পথে ক্ষেতখামার Cruickshank, Dan (২৩ এপ্রিল ২০০৮)। "Meeting with a Minaret"। The Guardian।  Sampietro, Albert (জুলাই ২৮, ২০০৩)। "The Minaret of Jam in Afghanistan"। albertsampietro.com।  Freya Stark: The Minaret of Djam, an excursion in Afghanistan, London: John Murray, 1970 Dan Cruickshank (ed.), Sir Banister Fletcher's A History of Architecture, Twentieth edition, Architectural Press 1996, আইএসবিএন ০-৭৫০৬-২২৬৭-৯ Herberg, W. with D. Davary, 1976. Topographische Feldarbeiten in Ghor: Bericht über Forschungen zum Problem Jam-Ferozkoh. Afghanistan Journal 3/2, 57-69. Maricq, A. & G. Wiet, 1959. Le Minaret de Djam: la découverte de la capitale des Sultans Ghurides (XIIe-XIIIe siècles). (Mémoires de la Délégation archéologique française en Afghanistan 16). Paris. Sourdel-Thomine, J., 2004. Le minaret Ghouride de Jam. Un chef d'oeuvre du XIIe siècle. Paris: Memoire de l'Academie des Inscriptions et Belles Lettres. Stewart, Rory. 2006. The Places In Between. Harvest Books. আইএসবিএন ০-১৫-৬০৩১৫৬-৬. Thomas, David, 2004. Looting, heritage management and archaeological strategies at Jam, Afghanistan Thomas, D.C., G. Pastori & I. Cucco, 2004. “Excavations at Jam, Afghanistan.” East and West 54 (Nos. 1-4) pp. 87–119. Thomas, D.C., G. Pastori & I. Cucco, 2005. The Minaret of Jam Archaeological Project at Antiquity Thomas, D.C., & A. Gascoigne, in press. Recent Archaeological Investigations of Looting at Jam, Ghur Province, in J. van Krieken (ed.) Afghanistan’s Cultural Heritage: its Fall and Survival. Leiden: E.J. Brill. Dupree, Nancy Hatch (1977): An Historical Guide to Afghanistan. 1st Edition: 1970. 2nd Edition. Revised and Enlarged. Afghan Tourist Organization. [১] Minaret of Jam Archaeological Project ওয়েব্যাক মেশিনে আর্কাইভকৃত ২৫ সেপ্টেম্বর ২০০৬ তারিখে UNESCO site on threats to the minaret UNESCO World Heritage Center-Minaret and Archaeological Remains of Jam Quicktime VR at the World Heritage Tour website Asian Historical Architecture: Minaret of Jam www.thewalt.de World Heritage Tour - panoramic photos of Jam[স্থায়ীভাবে অকার্যকর সংযোগ] Turquoise Mountain Foundation Hidden jewel of Afghan culture BBC News 3 May 2008
আপস্টার্ট

আপস্টার্ট ( ইংরেজি: Upstart) হল একটি ইভেন্ট ভিত্তিক প্রোগ্রাম যা প্রচলিত init ডেমন এর একটি বিকল্প হিসাবে কাজ করে। ইউনিক্স-লাইক কম্পিউটার অপারেটিং সিস্টেম চালু হওয়ার সময় যে টাস্কগুলি সম্পন্ন করতে হয় সেগুলি ব্যবস্থাপনার কাজ করে এটি। স্কট জেমস রিমেন্ট এটি তৈরী করেছেন, তিনি ক্যানোনিকাল লিমিটেড এর একজন কর্মকর্তা। সাধারণত init প্রক্রিয়াটি মূলত পাওয়ার-অনের পরে কম্পিউটারকে স্বাভাবিক চলমান অবস্থায় আনার জন্য কাজ করে, অথবা শাটডাউনের পূর্বে পরিষেবাগুলি বন্ধ করে। ফলস্বরূপ, নকশাটি সিঙ্ক্রোনাস ধরনের এবং এটি কম্পিউটারের বর্তমান কাজ শেষ না হওয়া পর্যন্ত ভবিষ্যতের/পরের কাজগুলিকে ব্লক করে। initng launchd Service Management Facility eINIT GoboLinux#Boot system systemd Home page ওয়েব্যাক মেশিনে আর্কাইভকৃত ৩০ ডিসেম্বর ২০১৮ তারিখে Upstart in Launchpad Ubuntu's Upstart event-based init daemon systemd another init replacement
উবুন্টু ওয়ান

উবুন্টু ওয়ান ক্যানোনিকাল লিমিটেড পরিচালিত একটি স্টোরেজ সেবা এবং অ্যাপলিকেশন। এই সেবার মাধ্যমে ব্যবহারকারীরা কম্পিউটার থেকে অনলাইনে ফাইল সংরক্ষণ এবং সমন্বয় করতে পারে। উবুন্টু ওয়ান সেবাটি ব্যবহার করার জন্য একটি অ্যাপলিকেশন রয়েছে যা উবুন্টু ৯.০৪ অথবা এর পরবর্তী সংস্করণে ব্যবহার করা যায়। মাইক্রোসফট উইন্ডোজ থেকে পরীক্ষা করার জন্য একটি বেটা সংস্করণ রয়েছে, তবে ম্যাক অপারেটিই সিস্টেমে ব্যবহার করার জন্য এখন পর্যন্ত কোনো ক্লায়েন্ট অ্যাপলিকেশন নেই। উবুন্টু ওয়ানের ফ্রি অ্যাকাউন্ট থেকে বিনামূল্যে ২গিগাবাইট জায়গা ব্যবহার করা যায়। তবে ব্যবহারকারীরা প্রতিমাসে ২.৯৯ ডলারের বিনিময়ে অতিরিক্ত আরও ২০ গিগাবাইট জায়গা ব্যবহার করতে পারবে। এই প্যাকেজটি "20-packs" নামে পরিচিত। উবুন্টু ওয়ান মোবাইলের মাধ্যমে আইফোন এবং অ্যান্ড্রোয়েড ফোনে মিউজিক স্ট্রিমিং এর সুবিধা পাওয়া যায়। প্রতি মাসে ৩.৯৯ ডলারের বিনিময়ে এই সেবা ব্যবহার করা যাবে। উবুন্টু ওয়ান ড্রপবক্স, Box.net, Mozy, Wuala, Humyo, iDisk and Live Mesh এর মত একই ধরনের সেবা প্রদান করে। ক্লায়েন্ট অংশটি তৈরী করা হয়েছে পাইথন প্রোগ্রামিং ভাষায়ে। লো-লেভেল নেটওয়ার্কিং এর জন্য টুইস্টেড এবং প্রোটোকল সংক্রান্ত বর্ণনার জন্য Protocol Buffers ব্যবহার করা হয়েছে। List of online backup services "Ubuntu One Servers in Launchpad"। সংগ্রহের তারিখ ২০১০-১০-২২। Other/Proprietary  "One license notice example"। সংগ্রহের তারিখ ২০১০-১০-২২। under the terms of the GNU General Public License version 3, as published by the Free Software Foundation.  "Ubuntu One"। ২০১১-০৭-১৭ তারিখে মূল থেকে আর্কাইভ করা। সংগ্রহের তারিখ ২০১০-১১-০৫।  দাপ্তরিক ওয়েবসাইট Ubuntu One wiki page on the Ubuntu Wiki Floss Weekly 99 podcast with Ubuntu One developer Stuart Langridge
ফরাসি চুম্বন

ফরাসি চুম্বন হলো সজোরে ঠোঁটে ঠোঁট লাগিয়ে কামনাসিক্ত এরূপ চুম্বনে এক জনের জিহবা দাঁতের ফাঁক দিয়ে অপরের মুখগহ্বরে প্রবেশ করে এবং জিহবাকে আশ্লেষে স্পর্শ করে। বিশ্বের বিভিন্ন অংশে উন্মুক্তস্থানে এ ধরনের চুম্বনকে অনাচার ও অগ্রহণযোগ্য বিবেচনা করা হয়। ফরাসি চুম্বন কথাটি যে ফ্রান্স থেকেই এসেছে তেমন কোনো প্রমাণ পাওয়া যায় না। ফ্রান্সে এ ধরনের চুম্বনকে baiser amoureux (ভালোবাসার চুম্বন) বা baiser avec la langue (জিহবাচুম্বন), এমন কি অতীতে, baiser florentin বা ফ্লোরেন্সিয়ান চুম্বন বলা হতো। উল্লেখ্য ফ্রান্সের উত্তরাঞ্চলের কিছু জায়গায় একে baiser anglais বা ইংলিশ চুম্বন বলা হয়। ফরাসি চুম্বন সম্পূর্ণ নিরাপদ নয়। এতে একজনের মুখনিঃসৃত লালা অন্যজনের মুখে প্রবেশ করে। লালায় কোন রোগজীবাণু থাকলে তা জীবাণুবাহীর শরীর থেকে অন্যজনের শরীরে সংবাহিত হয় ও রোগের জন্ম দেয়। How to Kiss Someone Passionately How to French Kiss at wikiHow French Kissing of Many Different Partners Can Quadruple a Teenager's Risk of Meningitis, BBC News
জুলিয়ান লেনন

জুলিয়ান লেনন (জন্ম: ৮ এপ্রিল ১৯৬৩) ছিলেন একজন গায়ক, অভিনেতা, গীতিকার। তিনি জনপ্রিয় ব্যান্ড দ্য বিটলস এর সদস্য জন লেনন এর বড় ছেলে। তার উদ্দেশ্যে পল ম্যাকার্টনি দ্য বিটলস এর বিখ্যাত হেই জুড গানটি লিখেন। জুলিয়ান লেনন লিভারপুলে জন্মগ্রহণ করেন। তিনি জন লেনন ও সিনথিয়া লেনন এর একমাত্র ছেলে। শুরুর দিকে জুলিয়ান লেনন ও স্ত্রী সিনথিয়াকে জন লেনন জনসাধারণ থেকে আড়ালে রাখতেন। কারণ বিটলস তৎকালীন ব্যাবস্থাপক ব্রায়ান এপ্সটাইন মনে করতেন, দ্য বিটলস এর অসংখ্য মেয়ে ভক্তের কাছে জন লেনন অবিবাহিত হিসেবেই বেশি আকাঙ্খিত ছিলেন। দ্য বিটলস অনেক গানের অনুপ্রেরণা ছিলেন জুলিয়ান। দ্য বিটলস এর গুড নাইট গানটি জন লেনন জুলিয়ানকে ছেলেবেলায় ঘুমপাড়ানি সঙ্গীত হিসেবে গেয়ে শোনাতেন। অপর একটি গান লুসি ইন দ্য স্কাই উইথ ডাইমন্ড এর বিষয় ছিল জুলিয়ানের একটি চিত্রকর্ম, যা তার একাজন সহপাঠী কে নিয়ে আঁকা। ১৯৬৮ সালে জন লেনন ও সিনথিয়া লেনন এর বিবাহ বিচ্ছেদ এর পর পল ম্যাকার্টনি একদিন জুলিয়ানকে দেখতে সিনথিয়ার বাসায় যান। গাড়িতেই স্নেহের জুলিয়ানকে সান্ত্বনা দাওয়ার কথা চিন্তা করে পল হেই জুড গানটি লিখে ফেলেন। গানটি পরবর্তীকালে দ্য বিটলস এর অন্যতম সফল গান হিসেবে পরিবেশিত হয়। জুলিয়ান লেননের প্রথম এ্যালবাম ১৯৮৪ সালে মুক্তি পায়। এর পর অনিয়মিত ধারায় তিনি এ্যালবাম বের করেন। এ পর্যন্ত তার ৮টি স্টুডিও অ্যালবাম বের হয়েছে। জন লেনন এর উপর বিভিন্ন তথ্যচিত্র ছাড়াও জুলিয়ান কয়েকটি সিনেমাতে অভিনয় করেন। "সংরক্ষণাগারভুক্ত অনুলিপি"। ১১ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১১।  "সংরক্ষণাগারভুক্ত অনুলিপি"। ৮ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১১।
জন ডাল্টন

জন ডাল্টন (৬ সেপ্টেম্বর ১৭৬৬ - ২৭ জুলাই ১৮৪৪) হলেন একজন ইংরেজ রসায়নবিদ, স্কুলশিক্ষক, আবহাওয়া বিজ্ঞানী ও পদার্থবিদ। তিনি তার "পারমাণবিক তত্ত্ব"(Atomic Theory) এবং "বর্ণান্ধতা" (Colour Blindness) বিষয়ে কাজের জন্য খ্যাতি অর্জন করেছেন। ইংল্যান্ডের ঈগলসফিল্ড নামক স্থানে এক 'কোয়কার' পরিবারে জন্মগ্রহণ করেন জন ডাল্টন। ১৫ বছর বয়সে তিনি তার বড় ভাই জনাথনের সাথে, কেন্দালে অবস্থিত এক বিদ্যালয় পরিচালনার কাজে নিয়োজিত ছিলেন। ১৭৯৩ সালে তিনি ম্যানচেস্টারে চলে যান এবং সেখান এক অন্ধ দার্শনিকের থেকে বিজ্ঞান সংক্রান্ত সকল জ্ঞান অর্জন করেন। ডাল্টন তারপর গণিত এবং দর্শণের শিক্ষক হিসেবে 'নিউ কলেজ'-এ কাজ শুরু করেন। ১৮৩৭ সালে, ডাল্টনের একটি মাইনর স্ট্রোক হয়। এবং ১৮৩৮ সালে দ্বিতীয়বার তার স্ট্রোক হয় এবং তিনি বাকশক্তি হারান। যদিও তিনি কাজ-কর্ম চালিয়ে যেতে পারতেন। ১৮৪৪ সালের মে মাসে, তার আরেকটি স্ট্রোক হয়। ১৮৪৪ সালের ২৬ জুলাইয়ে, তার হাত কাঁপতে থাকে। এবং ২৭ জুলাই, ১৮৪৪ সালে, ম্যানচেস্টারে, ডাল্টন তার বিছানা থেকে পরে যান এবং তার সহকারী তা প্রত্যক্ষ করেন এবং ডাল্টনকে মৃত হিসেবে দেখতে পান। পরমাণু তত্ত্ব বর্ণান্ধত্য http://www.chemheritage.org/discover/online-resources/chemistry-in-history/themes/the-path-to-the-periodic-table/dalton.aspx http://www.brooklyn.cuny.edu/bc/ahp/FonF/Dalton.html
সিনথিয়া লেনন

সিনথিয়া লেনন (জন্ম ১০ সেপ্টেম্বর ১৯৩৯) ছিলেন গায়ক জন লেনন এর সাবেক স্ত্রী। লিভারপুল কলেজ অব আর্ট এ পড়াশোনা করার সময় তাদের মধ্যে সম্পর্ক হয় । ১৯৬২ সাল থেকে ১৯৬৮ সাল পর্যন্ত তারা বিবাহিত ছিলেন। সিনথিয়ার গর্ভে জন লেনন এর পুত্র জুলিয়ান লেনন এর জন্ম হয়। Lennon (2006) p16 Lennon (2006) p15
গ্রেনেড

গ্রেনেড এক প্রকারের নিক্ষেপণযোগ্য বোমা। হ্যান্ড গ্রেনেড বা হস্তনিক্ষেপিত গ্রেনেড হলো এমন ধরনের গ্রেনেড যা সৈন্যরা নিক্ষেপ করে থাকে। এছাড়া গ্রেনেড লঞ্চার নামক অস্ত্র দিয়ে উচ্চ গতিতে গ্রেনেড নিক্ষেপ করা যায়। অধিকাংশ গ্রেনেডই বিসফোরণের পরে চারিদিকে ছররা বা ধাতুর টুকরো বা শার্পনেল অতি দ্রুত গতিতে ছড়িয়ে পড়ে। কোনো কোনো গ্রেনেড, যেমন স্মোক গ্রেনেড ছররা নিক্ষেপের বদলে ধোঁয়া ছড়ায়। গ্রেনেডের ভিতরে বিস্ফোরক রাসায়নিক পদার্থ থাকে এবং ফিউজের জন্য ছোট একটি ছিদ্র থাকে। আধুনিক গ্রেনেডের ভিতরের একটি যন্ত্রাংশ দিয়ে গ্রেনেডের ফিউজ জ্বালানো হয়। গ্রেনেডের বৈশিষ্ট হলো: মারণক্ষমতা সুনির্দিষ্ট কিন্তু ক্ষুদ্র এলাকায় সীমাবদ্ধ থাকে। (৫ মিটার ব্যাসার্ধের এলাকা) আহত করার দূরত্ব বেশ বড়, প্রায় ১৫ মিটার দূরত্বের মধ্যে থাকা ব্যক্তিদের আহত করতে পারে। ফিউজ খুলে নিক্ষেপের পরে বিস্ফোরিত হওয়ার আগে পর্যন্ত কিছুটা সময় হাতে পাওয়া যায়, ফলে নিক্ষেপকারী নিরাপদে থাকেন। হস্তনিক্ষেপিত গ্রেনেডের অংশগুলো হলো মূল অংশ, যার ভিতরটা ফাঁপা বিস্ফোরক পদার্থ, যা মূল অংশের ভিতরে ভরা থাকে ফিউজ, যা বিসফোরণের সূত্রপাত করে